N á v r h

na presun finančných prostriedkov medzi programami
v rozpočte kapitoly Ministerstva zdravotníctva SR v roku 2003

1.	Členský príspevok

V zmysle § 22 ods. 4 zákona NR SR č. 303/1995 Z. z. o rozpočtových pravidlách v znení neskorších predpisov môžu rozpočtové organizácie a príspevkové organizácie použiť prostriedky svojho rozpočtu na zaplatenie členského príspevku len so súhlasom zriaďovateľa. V období spracovania návrhu štátneho rozpočtu kapitola MZ SR rozpočtovala na členský príspevok pre Štátne zdravotné ústavy finančné prostriedky v celkovej sume 338 tis. Sk Na základe schválenia snemu Asociácie ŠZÚ SR zo dňa 10.12.2002 a v zmysle Stanov Asociácie bola stanovená suma členského príspevku vo výške 120,- Sk na jedného zamestnanca organizácie. Pri určení výšky členského príspevku pre rok 2003 sa vychádza z fyzického stavu zamestnancov k 31.12.2002. Z uvedeného dôvodu organizácie zaslali žiadosti o zvýšenie finančných prostriedkov na bežných transferoch - členský príspevok (642 006) a zároveň požiadali o finančné prostriedky na zaplatenie členského príspevku Slovenská lekárska knižnica Bratislava a Štátny ústav pre kontrolu liečiv Bratislava, ktoré sú členmi aj medzinárodných organizácií a bežný transfer je v zmysle platnej rozpočtovej klasifikácie rozpočtovaný na podpoložke 649 003.

2.	Choroba z povolania

ŠZÚ Považská Bystrica požiadal o zvýšenie finančných prostriedkov na bežný transfer – pri smrteľných úrazoch a chorobách z povolania (642 075) za účelom financovania trvalého záväzku organizácie, ktorý spočíva v úhrade náhrady za chorobu z povolania bývalej pracovníčky ŠZÚ. Pracovníčke bolo súdne priznaná doživotná náhrada. Úhrada organizáciu sa uskutočňuje mesačne.

3.	Odchodné

Podľa § 76 ods. 5 Zákonníka práce pri prvom skončení pracovného pomeru, po nadobudnutí nároku na starobný dôchodok, invalidný dôchodok alebo dôchodok za výsluhu rokov patrí zamestnancovi odchodné najmenej v sume jeho priemerného mesačného zárobku. Ide o zákonný nárok zamestnanca, ktorý mu prislúcha len pri prvom skončení pracovného pomeru. Zákon č. 313/2001 Z. z. o verejnej službe v znení neskorších predpisov. V zmysle ustanovenia § 41 upresňuje možnosť zamestnávateľa poskytnúť zamestnancovi ďalšie odchodné nad ustanovený rozsah a nad rozsah dohodnutý podľa § 49 ods. 1. Odchodným sa nahrádza poskytnutie odmeny podľa § 10 ods. 1 písm. b) nariadenia vlády č. 249/1992 Zb. pri príležitosti prvého skončenia pracovného pomeru po nadobudnutí nároku na starobný dôchodok alebo invalidný dôchodok. 

Odbor štátneho rozpočtu MZ SR v spolupráci s Osobným úradom Ministerstva zdravotníctva SR  z o h ľ a d n i l   pri vyčíslení potrebných finančných prostriedkov na odchodné čl. II ods. 5 Kolektívnej dohody vo verejnej službe na rok 2003, v ktorom bolo dohodnuté poskytnutie odchodného nad ustanovený rozsah podľa § 49 ods. 1 zákona NR SR č. 313/2001 Z. z. o verejnej službe v plnom znení, vo výške jedného funkčného platu zamestnanca.
4.	Odstupné
Právny základ na poskytnutie odstupného zamestnancom verejnej služby v dôsledku skončenia ich pracovného pomeru z dôvodov uvedených v ustanovení § 63 ods.1 písm. a) a písm. b) Zákonníka práce alebo dohodou z tých istých dôvodov, je upravený v ustanovenia § 76 ods. 1 zákona č. 311/2001 Z. z. Zákonník práce. Odbor štátneho rozpočtu Ministerstva zdravotníctva SR v spolupráci s Osobným úradom Ministerstva zdravotníctva SR zohľadnil pri vyčíslení potrebných finančných prostriedkov na odstupné čl. II ods. 4 Kolektívnej dohody vo verejnej službe na rok 2003, v ktorom bolo dohodnuté poskytnutie odstupného na ustanovený rozsah podľa § 49 ods. 1 zákona NR SR č. 313/2001 Z. z. o verejnej službe v plnom znení.

5.	Havária na výmenníkovej stanici v ŠZÚ Martin 
      ŠZÚ Martin požiadal o finančné prostriedky  na vykrytie 50 % nákladov vo výške 
96 272,- Sk z celkovej čiastky 192 544,- Sk, ktoré boli použité na opravu výmenníka  na výmenníkovej stanici ŠZÚ Martin. Porucha výmenníka nastala začiatkom vykurovacieho obdobia 2002/2003 a nasledovala celková výmena výmenníka. 

6.	Zmena  rozpočtovania na programoch
     Presun prostriedkov z výnosov lotérií a iných podobných hier rozpočtovaných na programe 04L v sume 118 851 tis. Sk na program 04F z dôvodu, že pôvodné rozpočtovanie bolo na programe 04F v etape východísk štátneho rozpočtu ale následne v rozpise štátneho rozpočtu na rok 2003 došlo k zmene rozpočtovania na program 04L.

7.	Presun kapitálových výdavkov
         V  návrhu štátneho rozpočtu na rok 2003 boli vyčlenené kapitálové výdavky pre program 01K „Národný program prevencie hrubého čreva a konečníka“ vo výške 17 497 tis. Sk. Gremiálna porada ministra zdravotníctva dňa 17.03.003 schválila rozpis kapitálových výdavkov štátneho rozpočtu na rok 2003 pre jednotlivé zdravotnícke organizácie, pričom pre program 01K bol schválený objem 18 497 tis. Sk. Vzniknutý rozdiel vo výške 1.000 tis. Sk navrhujeme vykryť z výdavkov pôvodne rozpočtovaných pre program 01M (Program obnovy prístrojového vybavenia zdravotníckych zariadení (štátne, neštátne a transformované), pričom uvedenou zmenou nebude plnenie zámeru a cieľa programu 01M ohrozené. 
Dodatočne po termíne schválenia rozpisu kapitálových výdavkov na rok 2003 bol zo strany MZ SR odsúhlasený finančný limit pre realizáciu rozostavanej stavby „Dostavba NsP Stropkov“ vo výške 1.572 tis. Sk, financovanej z individuálnych výdavkov v roku 2003 v rámci programovo nealokovanej časti rozpočtu. Rozpočtovým opatrením Ministerstva financií SR č.7/2003 z 20.5.2003 bol ministerstvu zdravotníctva daný súhlas na prekročenie záväzného limitu kapitálových výdavkov v časti individuálnych výdavkov o 1 572 tis. Sk pre stavbu NsP Stropkov. Nakoľko kapitola zdravotníctva nemala už v tom čase v  nealokovanej časti rozpočtu tieto výdavky pokryté, MZ SR požiadalo MF SR o úpravu členenia uskutočneného trvalého viazania kapitálových výdavkov v roku 2003. Ministerstvo financií SR žiadosť zamietlo listom č.13318/2003-51 zo dňa 16.7.2003 s tým, že na žiadanú zmenu je potrebný súhlas vlády SR. Presun čiastky 1 572 tis. Sk z alokovanej časti rozpočtu do nealokovanej časti rozpočtu je potrebný pre  dokončenie delimitácie kapitálových výdavkov organizáciám oddelimitovaným do zriaďovateľskej pôsobnosti obcí.

Tabuľka presunu finančných prostriedkov na programy v roku 2003

Označenie
programu	
Názov programu	Oddiel
skupina
trieda
podtrieda	
Podpoložka   	Suma
v
 tis. Sk	
					
1. Členský príspevok	
     01I	Ochrana zdravia a prevencia pred chorobami	07 4 0 1	642 006	50 	
     01J	Národný program podpory zdravia	07 4 0 1	642 006	3 	
     04F	Kontrola riadenia programov	07 6 0 4	642 006	6 	
     04F 	Kontrola riadenia programov	07 6 0	642 009	-59 	
     04J	Kontrola riadenia programov	07 6 0 2	649 003	231 	
     04F	Kontrola riadenia programov	07 6 0 4	649 003	11 	
     04F 	Kontrola riadenia programov	07 6 0	642 009	-242	
2. Choroba z povolania	
    01I		07 4 0 1	642 075	4 	
    04F 	Riadenie	07 6 0	642 009	-4 	
3. Odchodné	
    01I	Ochrana zdravia a prevencia pred chorobami	07 4 0 1	642 016	2 981 	
    01I	Ochrana zdravia a prevencia pred chorobami	07 6 0 3	642 016	33 	
    01J	Národný program podpory zdravia	07 4 0 1	642 016	35 	
    04F		07 6 0 4	642 016	144 	
    04K	Informatizácia zdravotníctva	07 6 0 3	642 016	89 	
    04J	Lieková politika	07 6 0 2	642 016	389 	
    04F 	Kontrola riadenia programov	07 6 0	642 009	-3 671 	
4. Odstupné	
    01I	Ochrana zdravia a prevencia pred chorobami	07 4 0 1	642 009	737 	
    04F 	Kontrola riadenia programov	07 6 0	642 009	-737 	
5. Havária vo výmenníkovej stanici v ŠZÚ Martin	
    01I	Ochrana zdravia a prevencia pred chorobami	07 4 0 1	635 073	96  	
    04F 	Kontrola riadenia programov	07 6 0	637200	-96 	
6. Rozpočtovanie lotérií	
    04F	Kontrola riadenia programov	07 6 0	-	118 581	
    04L	Preventívne programy	07 6 0	-	-118 581	
7. Presun kapitálových výdavkov	
   01K	Národný program	07 3 0 1	721 001	1 000	
   01M	Program obnovy prístrojového vybavenia zdravotníckych zariadení	07 3 0 1	721 001	- 1 000	
   01M	Program obnovy prístrojového vybavenia zdravotníckych zariadení	07 3 0 1	721 001	-1 572	
nealokované	VÚC -  zdravotnícke zariadenia
             oddelimitované na obce	07 3 0 1	721 001	1 572